pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ดีอีเอส” เปิดสถิติ”เฟคนิวส์” ปี 2565 พบข่าวปลอมนโยบายภาครัฐครองแชมป์สูงสุด
วันจันทร์ที่ 2 มกราคม 2566
“ดีอีเอส” เปิดสถิติ”เฟคนิวส์” ปี 2565 พบข่าวปลอมนโยบายภาครัฐครองแชมป์สูงสุด
“ดีอีเอส” เปิดสถิติ”เฟคนิวส์” ปี 2565 พบข่าวปลอมนโยบายภาครัฐครองแชมป์สูงสุด
กระทรวงดิจิทัลเพื่อเศรษฐกิจและสังคม(ดีอีเอส)เผยสถานการณ์ข่าวปลอมปี2565พบข่าวปลอมมุ่งบิดเบือนเกี่ยวกับนโยบายรัฐบาลและข่าวสารราชการมาแรงทั้งปีรองลงมาด้านสุขภาพและเตือนภัยพิบัติ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่ากระทรวงดีอีเอสเดินหน้าขับเคลื่อนนโยบายการแก้ไขปัญหาข่าวปลอมอย่างต่อเนื่องโดยเป็นการทํางานบูรณาการร่วมกันกับทุกหน่วยงานราชการในการรับแจ้งเบาะแสจากประชาชนผ่านช่องทางต่างๆของศูนย์ต่อต้านข่าวปลอมในช่องทางเพจเฟซบุ๊กเว็บไซต์ทวิตเตอร์และLine Officialและติดตามการสนทนาบนโลกออนไลน์(Social Listening)เกี่ยวกับข่าวปลอมโดยในรอบปี2565ภาพรวมผลการดําเนินการของศูนย์ต่อต้านข่าวปลอม(วันที่1ม.ค.2565 – 31ธ.ค. 2565)จากการรับแจ้งเบาะแสและติดตามการสนทนาบนโลกออนไลน์เกี่ยวกับข่าวปลอมพบว่ามีข้อความข่าวที่ต้องคัดกรอง517,965,417ข้อความหลังจากคัดกรองพบข้อความข่าวที่ต้องดําเนินการตรวจสอบ14,859เรื่องแบ่งเป็นโดยหมวดหมู่นโยบายรัฐ3,772เรื่องตามมาด้วยหมวดหมู่สุขภาพ2,344เรื่องหมวดหมู่เศรษฐกิจ634เรื่องและหมวดหมู่ภัยพิบัติ450เรื่อง
โดยข่าวปลอมและข่าวบิดเบือนที่มีการแชร์วนซ้ําบ่อยที่สุดในรวม10ลําดับในรอบปี2565ได้แก่
อันดับ1เรื่องเคี้ยวเม็ดมะละกอสุกแล้วกลืนโดยไม่ต้องกินน้ําตามวันละ3เม็ดรักษามะเร็งระยะสุดท้ายเห็นผลใน1เดือน
อันดับ2เรื่องปรากฏการณ์APHELION (อะฟี'ลิอัน)โลกจะอยู่ไกลจากดวงอาทิตย์ระยะทาง5นาทีแสง หรือ90,000,000กิโลเมตร
อันดับ3เรื่องอย.แพ้คดีหลังไฟเซอร์ถูกบังคับให้เปิดเผยข้อมูลเกี่ยวกับผลข้างเคียงของวัคซีน
อันดับ4เรื่องกสทช.โทรแจ้งประชาชนขอระงับสัญญาณเบอร์โทรศัพท์และจะติดแบล็คลิสต์ไม่สามารถเปิดเบอร์ใหม่ได้
อันดับ5เรื่องหากสแกนQR Codeจากใบนัดนําจ่ายสิ่งของส่งทางไปรษณีย์สามารถถูกดูดเงินในบัญชีได้
อันดับ6เรื่องวันที่22 - 28ส.ค.65จะเกิดพายุ9ลูกพร้อมกันและล้อมประเทศไทยจนทําให้น้ําท่วมกรุงเทพฯ
อันดับ7เรื่องยาพาราเซตามอลมีส่วนผสมของไวรัสแมคชูโป
อันดับ8เรื่องสธ.เตือนไข้หวัดใหญ่ครั้งนี้มีความร้ายแรงมากให้งดการเดินทางและกิจกรรมทุกประเภท
อันดับ9เรื่องควรหยุดฉีดวัคซีนโควิด19เพราะจะทําให้เสียชีวิตได้
อันดับ10เรื่องผลิตภัณฑ์N DRO CARE MOUTH SPRAYต้านไวรัสแบคทีเรียและเชื้อโรคปกป้องไข้หวัดลดการอักเสบและดักจับเชื้อไวรัสก่อนลงปอด
ดังนั้นขอเชิญชวนประชาชนในการทํางานร่วมกับรัฐบาลและศูนย์ต่อต้านข่าวปลอมเพื่อช่วยกันแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์โดยขอความร่วมมือไม่ส่งหรือแชร์ข่าวปลอมต่างๆต่อในช่องทางสื่อสังคมออนไลน์ต่างๆเพราะจะสร้างความตื่นตระหนกและความเสียหายต่อส่วนรวมและสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้LINE @antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
------------------------
รัฐบาลไทย-ข่าวทำเนียบรัฐบาล-​นายกรัฐมนตรีติดตามประชาชนเดินทางกลับจากท่องเที่ยวในเทศกาลปีใหม่ใกล้ชิด กำชับหน่วยงานเกี่ยวข้องอำนวยความสะดวกและดูแลความปลอดภัย
วันจันทร์ที่ 2 มกราคม 2566
02/01/2566
​นายกรัฐมนตรีติดตามประชาชนเดินทางกลับจากท่องเที่ยวในเทศกาลปีใหม่ใกล้ชิด กําชับหน่วยงานเกี่ยวข้องอํานวยความสะดวกและดูแลความปลอดภัย
​นายกรัฐมนตรีติดตามประชาชนเดินทางกลับจากท่องเที่ยวในเทศกาลปีใหม่ใกล้ชิด กําชับหน่วยงานเกี่ยวข้องอํานวยความสะดวกและดูแลความปลอดภัย คงเข้มตรวจรถโดยสารสาธารณะทั้งสภาพรถและพนักงานขับ เรือข้ามเกาะอย่าบรรทุกเกินน้ําหนักจัดชูชีพเพียงพอ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามสถานการณ์ช่วงเทศกาลปีใหม่ 2566 โดยต่อเนื่องและยินดีที่ได้เห็นคนไทยทั่วประเทศได้กลับมาเฉลิมฉลองและมีความสุขในเทศกาลปีใหม่อย่างเต็มที่อีกครั้งหลังจากสถานการณ์โควิด19 คลี่คลาย
ทั้งนี้ ตั้งแต่วันที่ 1 ม.ค. 66 ประชาชนบางส่วนเริ่มทยอยเดินทางกลับจากการท่องเที่ยวและจากภูมิลําเนาเพื่อเตรียมตัวเริ่มทํางานบ้างแล้ว นายกรัฐมนตรีได้มีความห่วงใยประชาชนที่อยู่ในช่วงของการเดินทาง โดยกําชับให้หน่วยงานที่เกี่ยวข้อง ทั้งท้องถิ่น ฝ่ายปกครอง เจ้าหน้าที่ตํารวจแต่ละท้องที่ ตํารวจทางหลวง กระทรวงคมนาคม ร่วมกันอํานวยความสะดวกการเดินทางและดูแลความปลอดภัยของประชาชนในทุกพื้นที่ ให้การช่วยเหลือเต็มที่กรณีเกิดเหตุต่างๆ
น.ส.ไตรศุลี กล่าวว่า นายกรัฐมนตรียังได้ฝากความห่วงใยถึงพี่น้องประชาชนที่ขับขี่รถยนต์ส่วนตัว ขอให้เตรียมร่างกายให้พร้อมพักผ่อนให้เพียงพอ ตรวจสภาพรถให้พร้อมก่อนออกเดินทาง ขับขี่รถด้วยความเร็วที่กําหนดปฏิบัติตามกฎจราจร หากมีอาการง่วงหรือเหนื่อยล้าขอให้หยุดพักตามจุดพักรถหรือจุดที่หน่วยงานต่างๆ จัดให้ ไม่ฝืนขับขี่ต่อจนเสี่ยงเกิดอุบัติเหตุที่อาจเกิดความสูญเสียทั้งตนเองและประชาชนคนอื่นที่ใช้รถใช้ถนน
ทางด้านรถโดยสารสาธารณะ อาทิ รถของบริษัทขนส่ง จํากัด รถร่วมบริการทั้งรถทัวร์ รถตู้โดยสาร ที่กระทรวงคมนาคม โดยกรมขนส่งทางบกได้ดําเนินมาตรการตรวจความพร้อมรถโดยสารสาธารณะและพนักงานขับรถที่สถานีขนส่งผู้โดยสาร/จุดจอด จุด Checking Point และจุด Rest Area รวม 209 จุด ทั่วประเทศ นายกรัฐมนตรีขอให้ยังคงความเข้มงวดในตรวจ ให้มีมาตรการดําเนินการทันทีเมื่อพบข้อบกพร่องไม่ว่าจะเป็นการเปลี่ยนรถ เปลี่ยนพนักงานขับ ให้มีมาตรการลงโทษหากพบการฝ่าฝืน ผู้ให้บริการรถสาธารณะต้องให้ความปลอดภัยสูงสุดกับผู้โดยสาร
น.ส.ไตรศุลี กล่าวว่า นายกรัฐมนตรียังมีความห่วงใยในส่วนการโดยสารทางเรือ เนื่องจากในช่วงเทศกาลปีใหม่หลายเกาะที่เป็นแหล่งท่องเที่ยวสําคัญทั้งภาคใต้ ภาคตะวันออกมีการจัดงานและมีนักท่องเที่ยวเดินทางทางเรือไปเข้าร่วมจํานวนมาก ขอให้ทั้งหน่วยงานและผู้ประกอบการให้บริการเรือร่วมกันดูแลความปลอดภัยทั้งการไม่บรรทุกเกินน้ําหนัก การมีเสื้อชูชีพที่เพียงพอ กําชับให้ผู้โดยสารสวมชูชีพตลอดเวลาที่อยู่บนเรือ เป็นต้น
รัฐบาลไทย-ข่าวทำเนียบรัฐบาล-ปลัดฯ ณัฐพล ตรวจเยี่ยม สำนักงานคณะกรรมการอ้อยและน้ำตาลทราย เน้นผู้ประกอบการกับประชาชนต้องอยู่ร่วมกันในสังคมอย่างมีความสุข ชี้ต้องเด็ดขาดปัญหาอ้อยเผาไฟ
วันศุกร์ที่ 20 มกราคม 2566
20/01/2566
ปลัดฯ ณัฐพล ตรวจเยี่ยม สํานักงานคณะกรรมการอ้อยและน้ําตาลทราย เน้นผู้ประกอบการกับประชาชนต้องอยู่ร่วมกันในสังคมอย่างมีความสุข ชี้ต้องเด็ดขาดปัญหาอ้อยเผาไฟ
ดร.ณัฐพล รังสิตพล ปลัดกระทรวงอุตสาหกรรม ตรวจเยี่ยม สํานักงานคณะกรรมการอ้อยและน้ําตาลทราย เน้นผู้ประกอบการกับประชาชนต้องอยู่ร่วมกันในสังคมอย่างมีความสุข ชี้ต้องเด็ดขาดปัญหาอ้อยเผาไฟ
เมื่อวันที่ 19 มกราคม 2566 ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ประกอบด้วย นายวันชัย พนมชัย รองปลัดกระทรวงอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทน รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจกระทรวงอุตสาหกรรม นายสมพล โนดไธสงค์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าตรวจเยี่ยม สํานักงานคณะกรรมการอ้อยและน้ําตาลทราย (สอน.) โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม รักษาราชการแทน เลขาธิการคณะกรรมการอ้อยและน้ําตาลทราย พร้อมด้วยผู้บริหาร และเจ้าหน้าที่ สอน. ให้การต้อนรับ ณ ห้องประชุม ชั้น 1 อาคารสํานักงานคณะกรรมการอ้อยและน้ําตาลทราย
สอน. มีหน้าที่ในการควบคุมดูแลการผลิตอุตสาหกรรมอ้อยและน้ําตาลทราย การศึกษาและวิเคราะห์ข้อมูลเกี่ยวกับการผลิตอ้อย น้ําตาลทราย และอุตสาหกรรมต่อเนื่อง การใช้และการจําหน่ายภายในประเทศและต่างประเทศ การวางแผนการปลูกและผลิตอ้อยเพื่อใช้ในการผลิตน้ําตาลทราย รวมไปถึงการวิเคราะห์ วิจัย เพื่อเพิ่มคุณภาพและประสิทธิภาพในการผลิตอ้อยและน้ําตาลทราย ตลอดจนเผยแพร่ความรู้เกี่ยวกับการผลิต การใช้ และการจําหน่ายอ้อยและน้ําตาลทราย โดยมีวิสัยทัศน์ คือ อุตสาหกรรมอ้อย น้ําตาลทราย อุตสาหกรรมต่อเนื่องและอุตสาหกรรมชีวภาพ สร้างรายได้ให้ระบบอุตสาหกรรมอ้อยและน้ําตาลทรายของประเทศเพิ่มขึ้น ปัจจุบันมีศูนย์ส่งเสริมอุตสาหกรรมอ้อยและน้ําตาลทราย ในส่วนภูมิภาค 4 แห่ง ได้แก่ กาญจนบุรี กําแพงเพชร ชลบุรี และอุดรธานี เพื่อกระจายการให้บริการครอบคลุมพื้นที่แหล่งเพาะปลูกเป็นจํานวนมาก
โดย ปกอ. ให้ข้อคิดเห็นเพิ่มเติมว่า “การทํางานในวันนี้ขอให้ยึดหลักว่าผู้ประกอบการกับประชาชนต้องอยู่ร่วมกันในสังคมอย่างมีความสุข ซึ่งผู้ปฏิบัติงานต้องใช้ทั้ง “หัว และ ใจ” ในการทํางาน เข้าใจ และเห็นอกเห็นใจกัน ทั้งนี้ เพื่อให้การปฏิบัติงานที่สะท้อนแนวคิดดังกล่าว จึงควรนําไปกําหนดเป็นยุทธศาสตร์ที่ตอบโจทย์การอยู่ร่วมกันของสังคมโดยไม่ก่อให้เกิดผลกระทบกับสิ่งแวดล้อม รวมถึงการคิดหามาตรการควบคุมการเผาอ้อยอย่างจริงจัง โดยเฉพาะกับผู้ไม่ปฏิบัติตามข้อกําหนดหรือลักลอบเผาอ้อย ทําให้ส่งผลกระทบกับประชาชนหมู่มาก ทั้งในด้านมลพิษและฝุ่นควัน ซึ่งส่งผลต่อสุขภาพ และธุรกิจการท่องเที่ยว นอกจากนี้ ยังต้องทําหน้าที่ในการกํากับ ดูแลกลไกด้านราคา การประกันราคา ชดเชยราคาของอ้อยให้เหมาะสม พร้อมดูแลเรื่องพลังงานและชีวภาพ ให้มีความสมดุล และเกิดความยั่งยืน”
รัฐบาลไทย-ข่าวทำเนียบรัฐบาล-รมว.เฮ้ง สั่งปูพรมตรวจสอบต่างชาติแย่งอาชีพคนไทย ทั่วประเทศ!
วันศุกร์ที่ 20 มกราคม 2566
20/01/2566
รมว.เฮ้ง สั่งปูพรมตรวจสอบต่างชาติแย่งอาชีพคนไทย ทั่วประเทศ!
กรมการจัดหางาน รับข้อสั่งการ รมว.สุชาติ ลุยตรวจต่างชาติแย่งอาชีพคนไทย เป้าหมายแรกเมืองท่องเที่ยว กรุงเทพฯ ภูเก็ต สมุย พัทยา ก่อนปูพรมตรวจทั่วประเทศ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีผู้ประกอบการธุรกิจร้านอาหารคนไทย ร้องเรียนให้ตรวจสอบคนต่างชาติที่สงสัยว่าเข้ามาประกอบธุรกิจแบบไม่ถูกกฎหมาย ใช้นอมินีคนไทยจดทะเบียนตั้งบริษัทแย่งอาชีพคนไทย และจ้างลูกจ้างชาวต่างชาติเป็นพนักงาน นั้น ตนรับทราบเรื่องแล้วไม่ได้นิ่งนอนใจ ได้สั่งการกรมการจัดหางานบูรณาการร่วมกับหน่วยงานที่เกี่ยวข้อง ลงพื้นที่ตรวจสอบทั่วประเทศ โดยเฉพาะในเมืองท่องเที่ยวหลัก ทั้งกรุงเทพมหานคร ภูเก็ต สมุย พัทยา ที่เป็นแหล่งประกอบอาชีพของคนไทย ซึ่งหากตรวจสอบพบมีความผิดจะดําเนินคดีตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม โดยไม่มีข้อยกเว้น
“ขอเตือนว่ากระทรวงแรงงานเอาจริงเอาจังกับการบังคับใช้กฎหมาย โดยเฉพาะกรณีคนต่างชาติแย่งอาชีพคนไทย โดยปีงบประมาณ พ.ศ. 2566 มีการตรวจสอบนายจ้าง/สถานประกอบการแล้ว จํานวน 9,883 แห่ง ดําเนินคดี 355 แห่ง และตรวจสอบคนต่างชาติ จํานวน 153,882 คน ดําเนินคดี 795 คน ในจํานวนนี้เป็นคนต่างชาติที่แย่งอาชีพคนไทย จํานวน 386 คน” รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน มอบหมายสํานักงานจัดหางานกรุงเทพมหานครพื้นที่ 1 – 10 และสํานักงานจัดหางานจังหวัดทั่วประเทศ และเจ้าหน้าที่ชุดเฉพาะกิจฯ ลงพื้นที่ตรวจสอบและบังคับใช้กฎหมายอย่างเข้มข้น โดยมีแนวทางจะบูรณาการร่วมกับสํานักงานตรวจคนเข้าเมือง ตํารวจท่องเที่ยว สันติบาล ตํารวจในพื้นที่
กรมพัฒนาธุรกิจการค้า และกรมสรรพากร เพื่อตรวจสอบและดําเนินคดีตามกฎหมายที่เกี่ยวข้อง ในส่วนของกรมการจัดหางานจะดําเนินคดีคนต่างชาติที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ ซึ่งมีโทษปรับตั้งแต่ 5,000 – 50,000 บาท และนายจ้าง/สถานประกอบการ ที่รับคนต่างชาติที่ไม่มีใบอนุญาตทํางานเข้าทํางาน หรือให้คนต่างชาติทํางานนอกเหนือจากที่มีสิทธิ ซึ่งมีโทษปรับตั้งแต่ 10,000 – 100,000 บาท ต่อคนต่างชาติที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างชาติที่จ้างหนึ่งคน และห้ามจ้างคนต่างชาติทํางานเป็นเวลา 3 ปี
“ทั้งนี้ ผู้ที่พบเห็นการจ้างคนต่างชาติทํางานโดยผิดกฎหมาย สามารถแจ้งเบาะแสหรือร้องทุกข์ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 02 354 1729 หรือ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เอาจริง สั่งการปราบปรามอาชญากรรมออนไลน์เด็ดขาด “ลักลอบใช้อินเทอร์เน็ตข้ามประเทศ ซิมผี บัญชีม้า” ช่วยเหลือประชาชน ไม่ให้ตกเป็นเหยื่อ สูญเสียทรัพย์สิน
วันศุกร์ที่ 20 มกราคม 2566
20/01/2566
โฆษกรัฐบาลเผย นายกฯ เอาจริง สั่งการปราบปรามอาชญากรรมออนไลน์เด็ดขาด “ลักลอบใช้อินเทอร์เน็ตข้ามประเทศ ซิมผี บัญชีม้า” ช่วยเหลือประชาชน ไม่ให้ตกเป็นเหยื่อ สูญเสียทรัพย์สิน
โฆษกรัฐบาลเผย นายกฯ เอาจริง สั่งการปราบปรามอาชญากรรมออนไลน์เด็ดขาด “ลักลอบใช้อินเทอร์เน็ตข้ามประเทศ ซิมผี บัญชีม้า” ช่วยเหลือประชาชน ไม่ให้ตกเป็นเหยื่อ สูญเสียทรัพย์สิน
วันนี้ (20 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยความคืบหน้าการดําเนินการเพื่อปราบปรามอาชญากรรมออนไลน์ ตามข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ด้วยความห่วงใยพี่น้องประชาชนซึ่งได้รับความเดือดร้อนจากอาชญากรรมรูปแบบดังกล่าว โดยนายกรัฐมนตรีกําชับให้ทุกหน่วยงานที่เกี่ยวข้องบูรณาการความร่วมมือเพื่อดําเนินการปราบปรามอาชญากรรมออนไลน์อย่างจริงจัง เด็ดขาด
โฆษกประจําสํานักนายกรัฐมนตรี เปิดเผยการทํางานร่วมกันของหน่วยงานที่เกี่ยวข้องซึ่งได้บูรณาการการดําเนินงาน เดินหน้าปราบปรามการลักลอบใช้อินเทอร์เน็ตข้ามประเทศผิดกฎหมาย แก้ปัญหาซิมผี และบัญชีม้า โดยกระทรวงดิจิทัลเพื่อเศรษฐกิจและสังคม (ดีอีเอส) สํานักงานป้องกันและปราบปรามการฟอกเงิน (ปปง.) และสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้บูรณาการการดําเนินงาน เดินหน้าปราบปรามการลักลอบใช้อินเทอร์เน็ตข้ามประเทศผิดกฎหมาย แก้ปัญหาซิมผี และบัญชีม้า โดยมีความคืบหน้า ดังนี้
1) การแก้ปัญหาการลักลอบใช้อินเทอร์เน็ตข้ามประเทศผิดกฎหมาย กสทช. ได้กําชับผู้ให้บริการโทรคมนาคมเข้าตรวจสอบการใช้บริการอินเทอร์เน็ตข้ามประเทศ และได้ดําเนินการเข้าตรวจสอบหาบริเวณที่มีการกระทําความผิด รวมถึงตัวผู้กระทําผิด
2) การแก้ปัญหาซิมผี กสทช. ดําเนินการให้ผู้ให้บริการโทรคมนาคมแจ้งเจ้าของซิมโทรศัพท์มายืนยันตัวตนให้ถูกต้อง ตามแผนงาน ดังนี้ กรณีผู้มี 100 ซิมขึ้นไป ประมาณ 8,000 ราย ให้ยืนยันตัวตนภายในเดือนมกราคม 2566 กรณีผู้มี 30 ซิมขึ้นไป ประมาณ 22,000 ราย ให้ยืนยันตัวตนภายในเดือนมีนาคม 2566 และกรณีผู้มี 5 ซิม ขึ้นไป ประมาณ 380,000 ราย ให้ยืนยันตัวตนภายในเดือนมิถุนายน 2566
3) การแก้ปัญหาบัญชีม้าและบัญชีต้องสงสัยนําไปใช้กระทําผิดกฎหมาย สํานักงาน ปปง. ได้จัดทําประกาศ หลักเกณฑ์ในการพิจารณากําหนดหรือทบทวนรายชื่อบุคคลที่มีความเสี่ยงสูง ซึ่งควรได้รับการเฝ้าระวังอย่างใกล้ชิดตามกฎกระทรวงการตรวจสอบเพื่อทราบข้อเท็จจริงเกี่ยวกับลูกค้า พ.ศ. 2563 และได้แจ้งรายชื่อผู้กระทําผิดกฎหมาย ให้สถาบันการเงินดําเนินมาตรการที่เกี่ยวข้องต่อไป
นอกจากนี้ ดีอีเอส อยู่ระหว่างเสนอ (ร่าง) พระราชกําหนดมาตรการป้องกันและปราบปรามอาชญากรรมทางเทคโนโลยี พ.ศ. .... ต่อคณะรัฐมนตรีเพื่อเร่งแก้ปัญหาอาชญากรรมออนไลน์ให้เป็นรูปธรรม
“นายกรัฐมนตรีห่วงใยพี่น้องประชาชน ไม่ต้องการให้ตกเป็นเหยื่อการฉ้อโกงและหลอกลวงผ่านสื่อสังคมออนไลน์ในทุกรูปแบบ ซึ่งส่งผลกระทบต่อชีวิตและทรัพย์สินของประชาชนจํานวนมาก โดยได้สั่งการให้หน่วยงานที่เกี่ยวข้องดําเนินการอย่างเร่งด่วนและจริงจัง เพื่อปราบปรามอาชญากรรมออนไลน์ในทุกรูปแบบ สอบสวนให้ถึงต้นตอการกระทําผิด ควบคู่ไปกับการให้ความรู้ที่ถูกต้อง และแจ้งเตือนประชาชน เพื่อสร้างภูมิคุ้มกันไม่ให้ตกเป็นเหยื่ออาชญากรรมออนไลน์” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยราชทัณฑ์เริ่มฉีดวัคซีนโควิดเข็ม 5 แล้ว กำชับดูแลให้เหมือนคนในครอบครัว นักโทษต้องได้รับตามสิทธิ เตือนมาตรการป้องกันอย่าหละหลวม-ห้ามประมาท
วันศุกร์ที่ 20 มกราคม 2566
20/01/2566
รัฐมนตรีว่าการกระทรวงยุติธรรม เผยราชทัณฑ์เริ่มฉีดวัคซีนโควิดเข็ม 5 แล้ว กําชับดูแลให้เหมือนคนในครอบครัว นักโทษต้องได้รับตามสิทธิ เตือนมาตรการป้องกันอย่าหละหลวม-ห้ามประมาท
รัฐมนตรีว่าการกระทรวงยุติธรรม เผยราชทัณฑ์เริ่มฉีดวัคซีนโควิดเข็ม 5 แล้ว กําชับดูแลให้เหมือนคนในครอบครัว นักโทษต้องได้รับตามสิทธิ เตือนมาตรการป้องกันอย่าหละหลวม-ห้ามประมาท หากเชื้อหลุดเข้าไปหวั่นเกิดความวุ่นวายซ้ําเก่า
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าการฉีดวัคซีนโควิด-19ให้แก่ผู้ต้องขังในเรือนจําว่า หลังจากที่รับวัคซีนจากกรมควบคุมโรค กระทรวงสาธารณสุข ทางกรมราชทัณฑ์ได้ทยอยฉีดวัคซีนให้กับผู้ต้องขังทั่วประเทศ ขณะนี้กรมราชทัณฑ์ได้ฉีดวัคซีนให้กับผู้ต้องขังไปแล้วทั้งหมด 1,077,328 โดส โดยมีผู้ต้องขังที่ได้รับวัคซีน 3 เข็มขึ้นไป 196,985 คน ได้รับ 4 เข็ม 102,593 คน และ 5 เข็ม 36,877 คน โดยตอนนี้เรากําลังเร่งฉีดให้ครบทุกคน นอกจากนี้ ยังมีการอบรมให้ความรู้เจ้าหน้าที่เกี่ยวกับโรคระบาด การป้องกัน และการปฏิบัติตน และเร่งทําการสื่อสาร ทําความเข้าใจระหว่างเจ้าหน้าที่และผู้ต้องขัง หลังจากที่กรมราชทัณฑ์ได้ถอดบทเรียนจากในอดีต และดําเนินการแก้ไขปัญหาต่างๆ แล้ว เช่น การจัดทํามาตรฐานในการปฏิบัติงานด้านการควบคุมผู้ต้องขัง (SOPs) การสร้างระบบสืบสวนหาข่าวและเครือข่าย การซ้อมแผนเผชิญเหตุทุกไตรมาส
"เราต้องเร่งฉีดวัคซีนให้กับผู้ต้องขังทุกคน ตามสิทธิที่พวกเขาควรจะได้รับ ซึ่งผมได้กําชับไปยังกรมราชทัณฑ์ ให้ดูแลพวกเขาเหมือนคนในครอบครัว และต้องไม่ประมาทกับสถานการณ์โควิด แม้ที่ผ่านมาภาวะการติดเชื้อในประเทศจะลดลงไปมากจนไม่มีความน่าห่วง แต่โควิดก็ยังไม่ได้หมดไป ยังพบผู้ติดเชื้ออยู่เรื่อยๆ ดังนั้นมาตรการต่างๆ ที่เราดําเนินการอยู่ก็อย่าหละหลวม ที่ผ่านมาทุกเรือนจําก็มีมาตรการป้องกันที่เข้มงวดดีอยู่แล้ว ขอให้ปฏิบัติอย่างต่อเนื่อง เพราะหากมีเชื้อหลุดเข้าไปได้ จะส่งผลกระทบวงกว้าง ผู้ต้องขังอาจเกิดความตระหนก กลัวติดเชื้อ แล้วจะไม่ได้รับการรักษา ทําให้เกิดความจราจลและวุ่นวายเหมือนเหตุการณ์ในอดีตได้ รวมถึงเรื่องของมาตรฐานการทํางานในเรือนจําต้องปฏิบัติตามหลักสากล และพัฒนาให้ดีขึ้นกว่าเดิม ทุกอย่างต้องโปร่งใสและตรวจสอบได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมหารือ SMRJ ย้ำความสัมพันธ์อุตสาหกรรมไทย- ญี่ปุ่น
วันศุกร์ที่ 20 มกราคม 2566
20/01/2566
ปลัดฯ ณัฐพล ร่วมหารือ SMRJ ย้ําความสัมพันธ์อุตสาหกรรมไทย- ญี่ปุ่น
ดร.ณัฐพล รังสิตพล ปลัดกระทรวงอุตสาหกรรม ร่วมหารือกับ Mr. TOYONAGA Atsushi, Chairman and CEO, องค์การเพื่อวิสาหกิจขนาดกลางและขนาดย่อม และนวัตกรรมภูมิภาคแห่งญี่ปุ่น (SMRJ)
เมื่อวันที่ 19 มกราคม 2566 เวลา 16.30 น. ดร.ณัฐพล รังสิตพล ปลัดกระทรวงอุตสาหกรรม ร่วมหารือกับ Mr. TOYONAGA Atsushi, Chairman and CEO, องค์การเพื่อวิสาหกิจขนาดกลางและขนาดย่อม และนวัตกรรมภูมิภาคแห่งญี่ปุ่น (SMRJ) ในโอกาสที่มาเยือนประเทศไทย โดยมีนายใบน้อย สุวรรณชาตรี อธิบดีกรมส่งเสริมอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม เข้าร่วมด้วย ณ ห้องประชุม อก. 2 ชั้น 3 อาคาร สปอ.
กระทรวงอุตสาหกรรม และ SMRJ มีความร่วมมืออันดีมาโดยตลอดเป็นระยะเวลากว่า 30 ปี ทั้งกิจกรรม CEO Business Meeting และ Online Matching Café ซึ่งเป็นการเชื่อมโยงผู้ประกอบการ SMEs จากสองประเทศในรูปแบบออนไลน์ สร้างเครือข่ายพันธมิตรที่จะช่วยกันสนับสนุนและขับเคลื่อนธุรกิจอุตสาหกรรมของทั้งสองฝ่ายให้ก้าวหน้าไปพร้อมกัน และในปีนี้ยังได้มีการริเริ่มการจัดกิจกรรม Biz Café ซึ่งเป็นกิจกรรมที่เปิดโอกาสให้ผู้ประกอบการ SMEs ไทยได้รู้จักเทคโนโลยีที่เป็นเอกลักษณ์จากผู้ประกอบการ SMEs ญี่ปุ่น ที่จะต่อยอดสู่การสร้างความร่วมมือในการร่วมวิจัยพัฒนาเทคโนโลยี และยกระดับภาคอุตสาหกรรมของทั้งสองประเทศ ซึ่งจากการหารือในครั้งนี้จะเป็นอีกหนึ่งจะเป็นอีกหนึ่งโอกาสที่ทําให้เกิดความร่วมมือในลักษณะ Win – Win ระหว่างกันอีกมากมายในอนาคตต่อไป
รัฐบาลไทย-ข่าวทำเนียบรัฐบาล-กรมการขนส่งทางบก ตรวจเยี่ยมการจัดรถ Shuttle Bus ขององค์การขนส่งมวลชนกรุงเทพ ณ สถานีกลางกรุงเทพอภิวัฒน์เพื่อให้บริการรับส่งผู้โดยสารที่เดินทางโดยรถไฟทางไกล
วันศุกร์ที่ 20 มกราคม 2566
กรมการขนส่งทางบก ตรวจเยี่ยมการจัดรถ Shuttle Bus ขององค์การขนส่งมวลชนกรุงเทพ ณ สถานีกลางกรุงเทพอภิวัฒน์เพื่อให้บริการรับส่งผู้โดยสารที่เดินทางโดยรถไฟทางไกล
...
กรมการขนส่งทางบก ตรวจเยี่ยมการจัดรถ Shuttle Bus ขององค์การขนส่งมวลชนกรุงเทพ ณ สถานีกลางกรุงเทพอภิวัฒน์เพื่อให้บริการรับส่งผู้โดยสารที่เดินทางโดยรถไฟทางไกล
วันนี้ (20 ม.ค. 66) เวลาประมาณ 05.30 น.- 7.00 น. อธิบดีกรมการขนส่งทางบก ได้มอบหมายให้นายบัญญัติ คันธา รองอธิบดี (ฝ่ายบริหาร) กรมการขนส่งทางบก กระทรวงคมนาคม และนายปิยะ โยมา ผู้อํานวยการสํานักการขนส่งผู้โดยสาร ไปตรวจเยี่ยมการจัดรถ Shuttle Bus ของ องค์การขนส่งมวลชนกรุงเทพ (ขสมก.) ณ สถานีกลางกรุงเทพอภิวัฒน์ เพื่อให้บริการรับส่งผู้โดยสารที่เดินทางโดยรถไฟทางไกล จากสถานีกลางกรุงเทพอภิวัฒน์ - สถานีหัวลําโพง และจากสถานีหัวลําโพง - สถานีกลางกรุงเทพอภิวัฒน์ โดยมีนางเบญจวรรณ เปี่ยมสุข ผู้ช่วยผู้อํานวยการฝ่ายการเดินรถ 2 องค์การขนส่งมวลชนกรุงเทพ พร้อมคณะให้การต้อนรับ
- การจัดรถให้บริการจากสถานีกลางกรุงเทพอภิวัฒน์ - สถานีหัวลําโพง มี 2 เส้นทางประกอบด้วย 1) เส้นทางด่วน จํานวน 6 -8 คัน และ 2) เส้นทางปกติ จํานวน 10 - 12 คัน รถออกทุก ๆ 30 นาที หรือหากผู้โดยสารเต็มคันรถก่อนก็จะปล่อยรถทันที โดยรถเที่ยวแรกให้บริการตั้งแต่เวลา 04.30 น. และเที่ยวสุดท้าย เวลา 23.00 น.
- ปริมาณผู้โดยสารที่ใช้บริการจะหนาแน่นในช่วงเวลา 04.30 - 06.00 น. หลังจากนั้น จํานวนผู้โดยสารที่เดินทางโดยรถไฟลดน้อยลง และใช้บริการรถ Shuttle Bus น้อยลงตามไปด้วย จากการสอบถามผู้โดยสารส่วนใหญ่จะทราบว่ามีรถ Shuttle Bus ให้บริการฟรีถึงสถานีหัวลําโพง ทั้งนี้ ขสมก. จะรวบรวมสถิติผู้ใช้บริการและส่งข้อมูล ให้ ขบ. ต่อไป
นอกจากนี้ รองอธิบดีกรมการขนส่งทางบกพร้อมคณะ ขสมก. ยังได้ทดลองใช้บริการรถ Shuttle Bus ไปกับผู้โดยสารจากสถานีสถานีกลางกรุงเทพอภิวัฒน์ - สถานีหัวลําโพง (ทางปกติ) ทุกคนมีตั๋วรถไฟ ทั้งตั๋วกระดาษหรือแสดงจากโทรศัพท์ ใช้เวลาเดินทางประมาณ 30 นาที ในเที่ยวที่ไปนี้มีผู้โดยสารลงที่สถานีรถไฟสามเสนประมาณ 30 % ส่วนที่จุดจอด รพ.รามาธิบดี และยมราชไม่มีผู้โดยสารลงและในเที่ยวขากลับใช้ทางด่วนใช้เวลาประมาณ 13 นาที มีผู้โดยสารประมาณ 9 คน การดําเนินการเป็นไปด้วยความเรียบร้อย
รัฐบาลไทย-ข่าวทำเนียบรัฐบาล-เฉลิมชัย หารือ CEO ตลาดโทโยสุ ศูนย์กลางยักษ์ใหญ่ใจกลางกรุงโตเกียว
วันศุกร์ที่ 20 มกราคม 2566
เฉลิมชัย หารือ CEO ตลาดโทโยสุ ศูนย์กลางยักษ์ใหญ่ใจกลางกรุงโตเกียว
เฉลิมชัย หารือ CEO ตลาดโทโยสุ ศูนย์กลางยักษ์ใหญ่ใจกลางกรุงโตเกียว
เตรียมดันสินค้าเกษตร ผลไม้-พืชผักไทย เจาะตลาดแดนอาทิตย์อุทัยในเร็วนี้
เฉลิมชัย หารือ CEO ตลาดโทโยสุ ศูนย์กลางยักษ์ใหญ่ใจกลางกรุงโตเกียว
เตรียมดันสินค้าเกษตร ผลไม้-พืชผักไทย เจาะตลาดแดนอาทิตย์อุทัยในเร็วนี้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หารือร่วมกับMr.Tohiyuki Suzuki CEO Tokyo City Seika Co. Ltd.ผู้บริหารตลาดToyosu (โทโยสุ) ซึ่งเป็นตลาดปลาที่มีชื่อเสียงใจกลางกรุงโตเกียวที่ย้ายมาจากสึคิจิพร้อมเตรียมขยายความร่วมมือในการกระกระจายสินค้าเกษตรไทย โดยเฉพาะกลุ่มผลไม้และพืชผักสู่ตลาดโทโยสุในอนาคต
สําหรับตลาดโทโยสุ ของญี่ปุ่น นอกจากมีชื่อเสียงโด่งดังในฐานะศูนย์กลางตลาดปลาและผลิตภัณฑ์ทางทะเลแล้ว ปัจจุบันยังมีกลุ่มสินค้าผักผลไม้ รวมทั้งของชําต่างๆ โดยเป็นตลาดค้าส่งและผลิตผลสําหรับพ่อค้าคนกลาง เป็นศูนย์กลางพบปะระหว่างผู้ประกอบการชาวญี่ปุ่นและต่างประเทศ ซึ่งจุดเด่นของตลาดโทโยสุเน้นให้ความสําคัญกับมาตรฐานความปลอดภัยและความมั่นคงทางอาหาร มีการควบคุมอุณหภูมิที่เหมาะสมกับสินค้าแต่ละชนิด โดยการออกแบบโครงสร้างอาคารให้ง่ายต่อการรักษาความสะอาด มีการรักษาสิ่งแวดล้อมและประหยัดพลังงานโดยการใช้หลอดไฟ LED และพลังงานแสงอาทิตย์ (Solar Energy)และจัดให้มีพื้นที่สีเขียว มากกว่า 30% ของพื้นที่ตลาด รวมถึงระบบการบําบัดน้ําเสียที่มหานครโตเกียวเป็นผู้รับผิดชอบ นอกจากนี้ ยังจัดเส้นทางคมนาคมเพื่ออํานวยความสะดวก และที่สําคัญเป็นแหล่งเชื่อมโยงกระจายสินค้าไปยังตลาดอื่นๆ ในชุมชนและทั่วประเทศญี่ปุ่น
“การหารือร่วมกันในครั้งนี้ ถือเป็นโอกาสอันดีของไทย ในการขยายฐานการตลาดสินค้าเกษตรไทยไปสู่ต่างแดน โดยเฉพาะประเทศญี่ปุ่น ซึ่งมีกลุ่มประชากรจํานวนมากที่ให้ความสําคัญกับสุขภาพและการบริโภคอาหารที่มีคุณค่าทางโภชนาการและปลอดภัย ซึ่งสินค้าเกษตรไทยนับว่าตอบโจทย์ความต้องการของผู้บริโภคในญี่ปุ่น โดยเฉพาะผลไม้ที่ได้รับความนิยม เช่น ทุเรียน มะม่วง กล้วย และสับปะรด โดยทาง Mr.Tohiyuki Suzuki ก็ยินดีและพร้อมขยายความร่วมมือกับประเทศไทยอย่างเต็มที่ ซึ่งนับเป็นการเสริมสร้างความแข็งแกร่งของทั้งสองประเทศ และสร้างความมั่นใจในคุณภาพของสินค้าเกษตรร่วมกัน” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสนับสนุน สถานีเกษตรหลวงอินทนนท์ จังหวัดเชียงใหม่ 10.9 กิโลเมตร
วันศุกร์ที่ 20 มกราคม 2566
กรมทางหลวงชนบท สร้างถนนสนับสนุน สถานีเกษตรหลวงอินทนนท์ จังหวัดเชียงใหม่ 10.9 กิโลเมตร
คืบหน้ากว่า 80% คาดแล้วเสร็จเดือนเมษายน 2566
กรมทางหลวงชนบท (ทช.) กระทรวงคมนาคม รายงานความคืบหน้าการดําเนินโครงการก่อสร้างถนนสายแยกทางหลวงหมายเลข 1009 - บ้านแม่แอบ อําเภอจอมทอง จังหวัดเชียงใหม่ โดยปัจจุบันผลการดําเนินงานมีความคืบหน้าไปแล้วกว่า 80% ขณะนี้อยู่ระหว่างขั้นตอนการก่อสร้างงานผิวทาง งานรางระบายน้ําคอนกรีตเสริมเหล็ก และงานติดตั้งป้ายจราจร คาดว่าจะแล้วเสร็จสมบูรณ์ในเดือนเมษายน 2566
กระทรวงคมนาคมได้มอบหมายให้ ทช. พิจารณาดําเนินการสนับสนุนการปรับปรุงถนนในพื้นที่โครงการหลวง เพื่อสนับสนุนภารกิจของมูลนิธิโครงการหลวง เป็นการบรรเทาความเดือดร้อนให้แก่ประชาชน เนื่องจากพื้นที่โครงการหลวงส่วนใหญ่ตั้งอยู่บริเวณภาคเหนือตอนบน เส้นทางบางส่วนเป็นถนนดินลูกรังและมีทางคับแคบ ส่งผลให้การคมนาคมขนส่งเป็นไปด้วยความยากลําบาก โดยเฉพาะในช่วงฤดูฝนเกษตรกรไม่สามารถลําเลียงผลผลิตออกสู่ตลาดได้ทันเวลา ทช. จึงได้ดําเนินการโครงการก่อสร้างถนนสายแยกทางหลวงหมายเลข 1009 - บ้านแม่แอบ อําเภอจอมทอง จังหวัดเชียงใหม่ มีจุดเริ่มต้นโครงการบริเวณบ้านสบแอบ กม. ที่ 0+000 และสิ้นสุดโครงการบริเวณบ้านป่าแขม กม. ที่ 10+985 รวมระยะทาง 10.985 กิโลเมตร ซึ่งได้ก่อสร้างเป็นถนนผิวจราจรแบบคอนกรีตเสริมเหล็ก กว้าง 4 เมตร พร้อมสะพานคอนกรีตเสริมเหล็ก จํานวน 4 แห่ง รางระบายน้ําคอนกรีตเสริมเหล็กบริเวณสองข้างทาง รวมทั้งติดตั้งป้ายเครื่องหมายจราจรและอุปกรณ์ความปลอดภัย ใช้งบประมาณในการก่อสร้าง 85.204 ล้านบาท
ทั้งนี้ เมื่อก่อสร้างแล้วเสร็จจะช่วยสนับสนุนการดําเนินงานของสถานีเกษตรหลวงอินทนนท์ ยกระดับการคมนาคมให้ประชาชนสามารถขนส่งผลผลิตทางการเกษตร อาทิ ลูกพลับ ข้าวโพด ผักเมืองหนาว ได้อย่างรวดเร็วทันเวลาในทุกฤดูกาล ช่วยให้ประชาชนมีคุณภาพชีวิตที่ดีอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม รวมทั้งเป็นการส่งเสริมเศรษฐกิจการท่องเที่ยวในพื้นที่ เนื่องจากสามารถใช้เป็นเส้นทางในการเดินทางท่องเที่ยวไปสู่ดอยอินทนนท์ได้อีกด้วย
รัฐบาลไทย-ข่าวทำเนียบรัฐบาล-รมว.สุชาติ ส่งเลขาเปิด Skill Expo สุดยิ่งใหญ่ที่ขอนแก่น โชว์ทักษะและนวัตกรรมแห่งอนาคต
วันพฤหัสบดีที่ 19 มกราคม 2566
รมว.สุชาติ ส่งเลขาเปิด Skill Expo สุดยิ่งใหญ่ที่ขอนแก่น โชว์ทักษะและนวัตกรรมแห่งอนาคต
ก.แรงงาน จัด Skill Expo ที่ขอนแก่น  ภายใต้แนวคิด “สร้าง เสริม เติม ต่อ” โชว์ทักษะ เทคโนโลยีและนวัตกรรม
รัฐบาลไทย-ข่าวทำเนียบรัฐบาล-อบรมเชิงปฏิบัติการเพื่อการใช้งานระบบสารสนเทศทรัพยากรบุคคลระดับกรม
วันศุกร์ที่ 20 มกราคม 2566
อบรมเชิงปฏิบัติการเพื่อการใช้งานระบบสารสนเทศทรัพยากรบุคคลระดับกรม
อบรมเชิงปฏิบัติการเพื่อการใช้งานระบบสารสนเทศทรัพยากรบุคคลระดับกรม
20ม.ค. 2566 -ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)ประธานเปิดโครงการอบรมเชิงปฏิบัติการเพื่อการใช้งานระบบสารสนเทศทรัพยากรบุคคลระดับกรมโดยมีข้าราชการและเจ้าหน้าที่เข้าร่วมณห้องอบรมคอมพิวเตอร์ชั้น6กระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-กรมทางหลวงชนบท สร้างและขยายถนนสาย ปน.3057 จังหวัดปัตตานี เสร็จสมบูรณ์
วันศุกร์ที่ 20 มกราคม 2566
กรมทางหลวงชนบท สร้างและขยายถนนสาย ปน.3057 จังหวัดปัตตานี เสร็จสมบูรณ์
พัฒนาโครงข่ายคมนาคมชายแดนใต้ พร้อมยกระดับคุณภาพชีวิตที่ดีให้กับประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทปัตตานี ดําเนินการก่อสร้างถนนทางหลวงชนบทสาย ปน.3057 แยก ทล.410 - บ้านดูวา อําเภอมายอ จังหวัดปัตตานี เนื่องจากถนนสายดังกล่าวเป็นเส้นทางลัดเชื่อมต่อไปยังอําเภอปะนาเระ จังหวัดปัตตานีและยะลา อีกทั้งเป็นเส้นทางตัดผ่าน ทล.4061 และ ทล.4092 จึงทําให้มีปริมาณการจราจรมากขึ้นในทุก ๆ ปี ทั้งนี้ เพื่อรองรับปริมาณการจราจร และเพิ่มประสิทธิภาพการคมนาคมในชายแดนใต้ให้ได้รับความสะดวก รวดเร็ว ปลอดภัย ตลอดจนยกระดับคุณภาพชีวิตให้กับประชาชนในพื้นที่ ทช. จึงได้ดําเนินการปรับปรุงขยายความกว้างถนน จาก 8 เมตร เป็น 12 เมตร โดยมีลักษณะการก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร กว้าง 7 เมตร ไหล่ทางข้างละ 2.5 เมตร พร้อมติดตั้งเครื่องหมายจราจรและอุปกรณ์อํานวยความปลอดภัย ตั้งแต่ช่วง กม. ที่ 21+130 - 24+430 รวมระยะทาง 3.3 กิโลเมตร ใช้งบประมาณในการก่อสร้าง 50 ล้านบาท ปัจจุบันได้ดําเนินการเสร็จสมบูรณ์ พร้อมเปิดให้ประชาชนใช้สัญจรได้เรียบร้อยแล้ว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมนักกีฬาสกี สร้างชื่อเสียงและประวัติศาสตร์ให้วงการกีฬาไทย ในรายการ “2023 FISU World University Games Winter”
วันศุกร์ที่ 20 มกราคม 2566
20/01/2566
โฆษกรัฐบาลเผย นายกฯ ชื่นชมนักกีฬาสกี สร้างชื่อเสียงและประวัติศาสตร์ให้วงการกีฬาไทย ในรายการ “2023 FISU World University Games Winter”
โฆษกรัฐบาลเผย นายกฯ ชื่นชมนักกีฬาสกี สร้างชื่อเสียงและประวัติศาสตร์ให้วงการกีฬาไทย ในรายการ “2023 FISU World University Games Winter”
วันนี้ (วันที่ 20 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จนักกีฬาไทย “ปอล” อองรี วิเยอต๊องส์ นักกีฬาสกี สร้างประวัติศาสตร์คว้าเหรียญทองแดงในมหกรรมใหญ่ การแข่งขันกีฬามหาวิทยาลัยโลกฤดูหนาว ครั้งที่ 31 (31st FISU World University Games Winter in 2023) สร้างชื่อเสียงและความภาคภูมิใจให้ประเทศไทย
โฆษกประจําสํานักนายกรัฐมนตรี กล่าวเพิ่มเติมว่า “ปอล” นักกีฬาสกีทีมชาติไทย สามารถทําคะแนนได้ 93.25 คะแนน ในการแข่งขันฟรีสไตล์สกี ประเภทสโลปสไตล์ เมื่อวันที่ 18 มกราคม 2566 ที่ผ่านมา คว้าเหรียญทองแดง เหรียญแรกให้กับประเทศไทยในการแข่งขันกีฬามหาวิทยาลัยโลกฤดูหนาว ครั้งที่ 31 และสร้างประวัติศาสตร์เป็นนักกีฬาไทยคนแรกที่คว้าเหรียญรางวัลจากการแข่งขันกีฬาฤดูหนาวมหกรรมใหญ่ ทั้งนี้ การแข่งขันกีฬามหาวิทยาลัยโลกฤดูหนาว ครั้งที่ 31 จัดขึ้นระหว่างวันที่ 12 – 22 มกราคม 2566 ที่เมืองเลคพลาซิด ประเทศสหรัฐอเมริกา มีนักกีฬาจาก 43 ประเทศ เข้าร่วมชิงชัยใน 85 อีเวนท์ 12 ชนิดกีฬา โดยประเทศไทยส่งนักกีฬาเข้าร่วมทั้งหมด 5 คน ใน 3 ประเภทกีฬา ได้แก่ ครอสคันทรีสกี 2 คน อัลไพน์สกี 1 คน และฟรีสไตล์สกี 2 คน
“นายกรัฐมนตรีชื่นชมศักยภาพและความสามารถของนักกีฬาไทยที่สามารถสร้างชื่อเสียงและประวัติศาสตร์ให้วงการกีฬาไทยในระดับโลก พร้อมทั้งชื่นชมไปถึงทีมงาน และผู้ฝึกสอน ซึ่งทุ่มเทแรงกายแรงใจ และเป็นอีกหนึ่งผู้อยู่เบื้องหลังความสําเร็จของนักกีฬา” นายอนุชาฯ กล่าว
รัฐบาลไทย-ข่าวทำเนียบรัฐบาล-“ธนกร” ลุยภูเก็ต ติดตามการแก้ไขปัญหาน้ำท่วม เน้นสื่อสาร-รับฟัง-แก้ไข โชว์ผลงานรัฐบาลนายกฯ ประยุทธ์ เร่งแก้ปัญหาอย่างเป็นระบบเพื่อบรรเทาทุกข์ประชาชน
วันศุกร์ที่ 20 มกราคม 2566
20/01/2566
“ธนกร” ลุยภูเก็ต ติดตามการแก้ไขปัญหาน้ําท่วม เน้นสื่อสาร-รับฟัง-แก้ไข โชว์ผลงานรัฐบาลนายกฯ ประยุทธ์ เร่งแก้ปัญหาอย่างเป็นระบบเพื่อบรรเทาทุกข์ประชาชน
“ธนกร” ลุยภูเก็ต ติดตามการแก้ไขปัญหาน้ําท่วม เน้นสื่อสาร-รับฟัง-แก้ไข โชว์ผลงานรัฐบาลนายกฯ ประยุทธ์ เร่งแก้ปัญหาอย่างเป็นระบบเพื่อบรรเทาทุกข์ประชาชน
วันนี้ (20 มกราคม 2566) เวลา 11.30 น. นายธนกร วังบุญคงชนะ รัฐมนตรีประจําสํานักนายกรัฐมนตรี ลงพื้นที่ตรวจราชการ เพื่อติดตามการแก้ไขปัญหาน้ําท่วมชุมชนเมืองเก่าภูเก็ตและชุมชนรัษฎา (ซอยพะเนียง) หมู่ที่ 5 ตําบลรัษฎา อําเภอเมือง จังหวัดภูเก็ต โดยมีนายดนัย สุนันทารอด รองผู้ว่าราชการจังหวัดภูเก็ต พลโท สรรเสริญ แก้วกําเนิด อธิบดีกรมประชาสัมพันธ์ และ คณะผู้บริหาร เจ้าหน้าที่ ตลอดจนประชาชนในพื้นที่ให้การต้อนรับ
โดยนายธนกร วังบุญคงชนะ ได้รับฟังรายงานข้อมูลสถานการณ์น้ําและการเยียวยาผู้ได้รับผลกระทบ จากนายสุวิทย์ พันธ์เสงี่ยม โยธาธิการและผังเมืองจังหวัดภูเก็ต และนายนครินทร์ ยอแสงรัตน์ นายกเทศมนตรีตําบลรัษฎา อีกทั้งยังได้รับฟังปัญหาและเสนอแนะแนวทางแก้ปัญหาอีกด้วย ซึ่งที่ผ่านมาเมื่อช่วงเดือนตุลาคม 2565 จังหวัดภูเก็ตประสบปัญหาน้ําท่วมในพื้นที่เนื่องจากมรสุมและพายุฝนส่งผลให้เกิดความเสียหายและกระทบกับการท่องเที่ยวอย่างหนัก
นายธนกร กล่าวว่า “รัฐบาลภายใต้การนําของ พล.อ.ประยุทธ์ ให้ความสําคัญกับการแก้ปัญหาน้ําท่วมซึ่งส่งผลกระทบต่อการดํารงชีพของประชาชน และได้มอบหมายให้กรมโยธาธิการและผังเมือง และหน่วยงานที่เกี่ยวข้อง ดําเนินการแก้ไขปัญหาน้ําท่วมภูเก็ตอย่างยั่งยืน ซึ่งการมาในวันนี้ทําให้ได้รับทราบความเดือดร้อนและรัฐบาลก็พร้อมที่จะบรรเทาทุกข์ประชาชนโดยเร็ว โดยที่ผ่านมารัฐบาลได้สนับสนุนให้เกิดหลาย ๆ โครงการเพื่อแก้ปัญหาที่เกิดขึ้น อาทิ โครงการระบบระบายน้ําหลักเพื่อบรรเทาปัญหาน้ําท่วมพื้นที่ชุมชนเมืองภูเก็ต ระยะที่ 2 ในปีงบประมาณ พ.ศ. 2564-2566 วงเงิน 296,850,000 บาท ซึ่งกําลังอยู่ในระหว่างการก่อสร้าง ณ ขณะนี้ ซึ่งหากแล้วเสร็จ ก็จะช่วยแก้ไขความเดือดร้อนของประชาชนและบรรเทาปัญหาน้ําท่วมในพื้นที่เขตชุมชนเมืองภูเก็ตได้อย่างมีประสิทธิภาพ” นอกจากนี้ นายธนกร ยังได้ให้สัมภาษณ์กับสื่อมวลชนท้องถิ่น กรณีทุนและธุรกิจสีเทา ซึ่งนายกฯ ได้กําชับให้มีการจัดการเรื่องนี้อย่างจริงจัง “ท่านนายกฯ เอาจริงกับเรื่องนี้มาก ซึ่งได้กําชับทุกฝ่ายที่เกี่ยวข้องให้ดําเนินการอย่างถูกต้องและยุติธรรม” นายธนกร กล่าวทิ้งท้าย
รัฐบาลไทย-ข่าวทำเนียบรัฐบาล-“สุริยะ” สั่งการ อุตฯ จังหวัด ส่งทีมวิศวกรเร่งแก้ปัญหาเครื่องจักรโรงงานปาล์มน้ํามันหยุดชะงัก คาดไม่เกิน 3 วัน ระบายสต๊อกได้ทุกโรงงาน!
วันศุกร์ที่ 20 มกราคม 2566
20/01/2566
“สุริยะ” สั่งการ อุตฯ จังหวัด ส่งทีมวิศวกรเร่งแก้ปัญหาเครื่องจักรโรงงานปาล์มน้ํามันหยุดชะงัก คาดไม่เกิน 3 วัน ระบายสต๊อกได้ทุกโรงงาน!
“สุริยะ” สั่งการอุตสาหกรรมจังหวัด (อสจ.) ส่งวิศวกรลงพื้นที่ 12 จังหวัดภาคใต้ช่วยเหลือให้โรงงาน สกัดน้ํามันปาล์มที่ประสบปัญหาเครื่องจักรหยุดชะงักให้สามารถกลับมาเดินเครื่องทั้งหมดเร็วที่สุด โดยคาดโรงงานจะระบายสต๊อกผลปาล์มที่ค้าง-ติดคิวได้ทุกโรงงาน
“สุริยะ” สั่งการอุตสาหกรรมจังหวัด (อสจ.) ส่งวิศวกรลงพื้นที่ 12 จังหวัดภาคใต้ช่วยเหลือให้โรงงาน สกัดน้ํามันปาล์มที่ประสบปัญหาเครื่องจักรหยุดชะงักให้สามารถกลับมาเดินเครื่องทั้งหมดเร็วที่สุด โดยคาดโรงงานจะระบายสต๊อกผลปาล์มที่ค้าง-ติดคิวได้ทุกโรงงานภายในเวลาอย่างช้าสุดไม่เกิน 3 วัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยถึงกรณีสถานการณ์โรงงานสกัด น้ํามันปาล์มและลานเทในหลายจังหวัด หยุดรับซื้อผลปาล์มน้ํามันเป็นการชั่วคราว โดยอ้างเหตุผลการหยุดซ่อม เครื่องจักร ทําให้ผลผลิตตกค้างเป็นจํานวนมาก และราคาผลปาล์มตกต่ําลงอย่างผิดปกติ ว่าได้สั่งการให้ อุตสาหกรรมจังหวัดลงพื้นที่เพื่อสํารวจ ตรวจสอบ และช่วยเหลือโรงงานสกัดน้ํามันปาล์มใน 12 จังหวัดภาคใต้ ได้แก่ จังหวัดกระบี่ ชุมพร ตรัง นครศรีธรรมราช สุราษฎร์ธานี นราธิวาส สงขลา พัทลุง ระนอง พังงา ปัตตานี และสตูล ทั้งนี้ นายณัฐพล รังสิตพล ปลัดกระทรวงอุตสาหกรรม ได้รับข้อสั่งการไปดําเนินการ และได้รับรายงาน ว่าสถานการณ์ราคาผลปาล์มน้ํามันที่ต่ําลง ส่วนหนึ่งมาจากโรงงานสกัดน้ํามันปาล์มจํานวนหนึ่งหยุดดําเนินการ ในช่วงเทศกาลปีใหม่นานกว่าปกติ ส่งผลให้มีผลผลิตปาล์มค้างหรือติดคิวอยู่ที่ลานเทและที่โรงงาน ซึ่งอาจทําให้ผลปาล์มที่ค้างอยู่บางส่วนมีคุณภาพต่ําและมีความเป็นกรดสูง จึงทําให้อาจมีราคาต่ําลง ขณะที่ประเด็นการซ่อม เครื่องจักร จากการตรวจสอบล่าสุด (16 ม.ค.66) พบว่า โรงงานสกัดน้ํามันปาล์มทั้งหมดภาคใต้ จํานวน 83 โรงงาน มีกําลังการผลิตรวม 3,532.80 ตัน/ชั่วโมง พบว่า ภายหลังจากที่ให้มีการขอความร่วมมือให้เปิดดําเนินการ มีเพียงเครือบริษัทเดียวที่มีโรงงานอยู่ทั้งในจังหวัดสุราษฎร์ธานีและนครศรีธรรมราช ยังยืนยันที่จะปิดซ่อมบํารุง เครื่องจักรในช่วงนี้ ส่งผลให้กําลังการผลิตรวมของโรงงานสกัดน้ํามันที่เปิดเดินเครื่องอยู่ 3,487.80 ตัน/ชั่วโมง (ร้อยละ 98.83 )
ปลัดกระทรวงอุตสาหกรรม กล่าวว่า กระทรวงอุตสาหกรรม ตระหนักว่าเรื่องนี้ส่งผลให้เกิดความเดือดร้อนแก่เกษตรกร ผมจึงได้สั่งการให้สํานักงานอุตสาหกรรมจังหวัดในพื้นที่ที่เกี่ยวข้องทั้งหมดจัดส่งวิศวกร ลงพื้นที่เพื่อเร่งช่วยเหลือให้โรงงานที่เครื่องจักรประสบปัญหาให้สามารถดําเนินการได้ทั้งหมดโดยเร็วที่สุด รวมทั้ง กําชับโรงงานว่าหากมีแผนซ่อมบํารุงรักษาเครื่องจักรก็ขอให้เลื่อนแผนการบํารุงรักษาออกไปก่อน เพื่อบรรเทาผลกระทบที่เกิดขึ้นกับเกษตรกร สําหรับความสามารถการจัดการผลปาล์มที่ค้างหรือติดคิว จากการหารือระหว่าง สํานักงานอุตสาหกรรมจังหวัดกับโรงงานสกัดน้ํามันปาล์มล่าสุด (17 มกราคม 2566) พบว่า โรงงานมีความสามารถ ระบายสต๊อกผลปาล์มที่ค้างหรือติดคิวได้ทุกโรงงาน โดยคาดว่าจะใช้เวลาดําเนินการอย่างช้าสุดไม่เกิน 3 วัน
“ผมขอความร่วมมือผู้ที่มีส่วนเกี่ยวข้องตลอดห่วงโซ่การผลิตตั้งแต่การปลูก การแปรรูป และการตลาดซึ่งช่วงนี้เกษตรกรเดือดร้อน ถ้าผู้ที่เกี่ยวข้องทั้งในส่วนของภาครัฐ ผู้ประกอบการ สามารถช่วยกันได้ก็ขอให้ช่วยพี่น้องเกษตรกรชาวสวนปาล์มภาคใต้ด้วยกัน” นายณัฐพล กล่าวปิดท้าย
รัฐบาลไทย-ข่าวทำเนียบรัฐบาล-รัฐบาลชวนโหลดแอป “MOC Agri Mart” ซื้อตรงสินค้าเกษตรจากเกษตรกร ตลอด 24 ชั่วโมง ไม่ผ่านพ่อค้าคนกลาง
วันศุกร์ที่ 20 มกราคม 2566
20/01/2566
รัฐบาลชวนโหลดแอป “MOC Agri Mart” ซื้อตรงสินค้าเกษตรจากเกษตรกร ตลอด 24 ชั่วโมง ไม่ผ่านพ่อค้าคนกลาง
รัฐบาลชวนโหลดแอป “MOC Agri Mart” ซื้อตรงสินค้าเกษตรจากเกษตรกร ตลอด 24 ชั่วโมง ไม่ผ่านพ่อค้าคนกลาง
วันที่ 20 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่มุ่งขับเคลื่อนการส่งเสริมธุรกิจออนไลน์แก่ผู้ประกอบการรายย่อยในภาคการเกษตร เพื่อขายสินค้าถึงผู้บริโภคโดยตรงไม่ต้องผ่านพ่อค้าคนกลาง ขณะนี้ กระทรวงพาณิชย์ได้เปิดตัวแพลตฟอร์มเกษตรผลิตพาณิชย์ตลาด ผ่านแอปพลิเคชั่นชื่อ “MOC Agri Mart” สามารถซื้อขายสินค้าได้ตลอด 24 ชั่วโมง และเป็นการเพิ่มทางเลือกให้กับผู้บริโภค มีทั้งผัก ผลไม้ สินค้าเกษตรแปรรูป ผลิตภัณฑ์สมุนไพร เป็นต้น ซึ่งความสําเร็จในครั้งนี้ เกิดขึ้นจากความร่วมมือกันระหว่างกระทรวงพาณิชย์กับกระทรวงเกษตรและสหกรณ์ที่ร่วมกับดําเนินการภายใต้วิสัยทัศน์ “เกษตรผลิต พาณิชย์ตลาด” เพื่อพัฒนาภาคเกษตรไทยไปสู่เป้าหมายของการเป็นศูนย์กลางสินค้าเกษตรและอาหารคุณภาพของโลก
มากไปกว่านั้น แอป MOC Agri Mart นี้ จะเป็นสื่อกลางในการให้ข้อมูลสินค้าเกษตร สินค้าชุมชน เเหล่งท่องเที่ยวเชิงเกษตร เเละข้อมูลอื่นๆ รวมทั้งสนับสนุนให้เกิดการซื้อขายสินค้าเกษตรผ่านช่องทางออนไลน์ จากเกษตรกร ผู้ผลิต เเละผู้ประกอบการไปถึงมือผู้บริโภค โดยผ่านกลไกการทํางานของเซลส์แมนจังหวัด (พาณิชย์จังหวัด) และเซลส์แมนประเทศ (ทูตพาณิชย์) ในการระบายสินค้าเกษตรตามฤดูกาลของแต่ละจังหวัดในลักษณะ Pre-order ให้แก่ผู้บริโภคทั้งในประเทศและต่างประเทศ ซึ่งจะช่วยกระจายสินค้าเกษตรและแก้ไขปัญหาสินค้าเกษตรล้นตลาดในแต่ละฤดูกาลได้อย่างเต็มรูปแบบ
ทั้งนี้ ผู้สนใจสามารถดาวน์โหลดแอป MOC Agri Mart ทั้งระบบปฏิบัติการ Android และ iOS มาใช้งานฟรี! หรือเลือกซื้อสินค้าผ่านเว็บไซต์ www.mocagrimart.com ได้เช่นกัน
รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรีตรวจเยี่ยมภาคเหนือ ตามติดการพัฒนาแหล่งน้ำและการบริหารจัดการนำ้ภาคเหนือตอนล่างภาพรวม ย้ำเน้นพัฒนาแหล่งน้ำเพิ่มศักยภาพการเกษตรท้องถิ่น
วันศุกร์ที่ 20 มกราคม 2566
20/01/2566
พลเอก ประวิตรฯ รองนายกรัฐมนตรีตรวจเยี่ยมภาคเหนือ ตามติดการพัฒนาแหล่งน้ําและการบริหารจัดการนํา้ภาคเหนือตอนล่างภาพรวม ย้ําเน้นพัฒนาแหล่งน้ําเพิ่มศักยภาพการเกษตรท้องถิ่น
พลเอก ประวิตรฯ รองนายกรัฐมนตรีตรวจเยี่ยมภาคเหนือ ตามติดการพัฒนาแหล่งน้ําและการบริหารจัดการนํา้ภาคเหนือตอนล่างภาพรวม ย้ําเน้นพัฒนาแหล่งน้ําเพิ่มศักยภาพการเกษตรท้องถิ่น
วันนี้ (20 มกราคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี พร้อมรัฐมนตรีช่วยว่าการกระทรวงการคลัง และคณะ เดินทางขึ้นภาคเหนือตอนล่าง จว.พิษณุโลก และ จว. นครสวรรค์ ติดตามการขับเคลื่อนการบริหารจัดการน้ําและการพัฒนาแหล่งน้ําในพื้นที่ภาคเหนือ โดยมี ผวจ.พิษณุโลก และ นครสวรรค์ เลขาธิการสํานักงานทรัพยากรน้ําแห่งชาติ รวมทั้งหัวหน้าส่วนราชการที่เกี่ยวข้องให้การต้อนรับ
โดยรับฟังการบรรยายสรุป ความคืบหน้าการพัฒนาแหล่งน้ําในพื้นที่และการก่อสร้างประตูระบายน้ํา 4 แห่ง คือ ประตูระบายน้ําท่านางาม ท่าแพ บ้านวังจิกและโพธิ์ประทับช้าง ซึ่งเก็บกักน้ําลําน้ํารวมได้กว่า 38 ล้าน ลบม. พื้นที่รับประโยชน์กว่า 2 แสนไร่ พื้นที่รับประโยชน์ทั้ง จว.พิษณุโลก และ จว.พิจิตร ต่อจากนั้นได้ลงตรวจติดตามการก่อสร้างประตูระบายน้ําท่านางงาม อ.บางระกํา เพื่อรองรับพื้นที่ 5 ตําบล 1 อําเภอ พื้นที่รับประโยชน์ 51,375 ไร่ และตรวจพื้นที่ โครงการเขื่อนป้องกันตลิ่งริมแม่น้ําน่านทั้งสองฝั่ง ต.พลายชุมพล อ.เมือง พร้อมพบปะและรับฟังปัญหาประชาชนในพื้นที่ โดยประชาชนในพื้นที่บางระกํา ได้แสดงความขอบคุณ พลเอก ประวิตรฯ ที่ลงมาช่วยแก้ปัญหาผลกระทบจากปัญหาน้ําท่วมและน้ําแล้งอย่างจริงจัง โดยสามารถมีน้ําใช้เพื่อการเกษตรและการดํารงชีพได้อย่างพอเพียงในฤดูแล้ง
พลเอก ประวิตร ฯ ได้กําชับ สทนช.กรมชลประทาน และหน่วยงานในพื้นที่ ประเมินพื้นที่เสี่ยงและเร่งหาแนวทางป้องกันน้ําท่วมจากปัญหาที่ผ่านมาโดยให้แก้ไขทันที ขอให้ความสําคัญเร่งดําเนินการโครงการพัฒนาแหล่งน้ําและพื้นที่หน่วงน้ําในพื้นที่ โดยเฉพาะการก่อสร้างประตูระบายน้ําท่างาม เพื่อกักเก็บน้ํายม และเขื่อนป้องกันตลิ่งริมน้ําน่านให้แล้วเสร็จตามแผนงาน สําหรับรองรับน้ําหลากและสะสมเก็บกักน้ําต้นทุนในฤดูฝน รวมทั้งเก็บกักน้ําใต้ดินในคราวเดียวกัน เพื่อขยายขีดความสามารถจัดสรรกระจายน้ําให้ทั่วถึงในวงกว้าง เพื่อเพิ่มพื้นที่การเกษตรในฤดูแล้ง พร้อมย้ํา ถึงความมุ่งมั่นที่จะขับเคลื่อนการบริหารจัดการน้ําในภาพรวม ตั้งแต่ต้นน้ํา กลางน้ําและปลายน้ําไปพร้อมกัน โดยเฉพาะความเร่งด่วนในการพัฒนาแหล่งน้ําในพื้นที่ เพื่อยกระดับศักยภาพของท้องถิ่นและพัฒนาคุณภาพชีวิตประชาชนในพื้นที่
บ่ายวันเดียวกัน พลเอก ประวิตร ฯ และคณะ ได้เดินทางต่อไป จว.นครสวรรค์ ติดตามการเพิ่มประสิทธิภาพพื้นที่หน่วงน้ําและ การพัฒนาแหล่งเก็บน้ําพื้นที่บึงบอระเพ็ด เพื่อเร่งขยายการกักเก็บน้ําสํารองและกระจายน้ําเพื่อการเกษตร
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมพิธีลงนามบันทึกข้อตกลงความร่วมมือด้านการวิจัยและพัฒนาเทคโนโลยีด้านการเกษตร
วันศุกร์ที่ 20 มกราคม 2566
รองปลัดกระทรวงเกษตรและสหกรณ์เข้าร่วมพิธีลงนามบันทึกข้อตกลงความร่วมมือด้านการวิจัยและพัฒนาเทคโนโลยีด้านการเกษตร
รองปลัดกระทรวงเกษตรและสหกรณ์เข้าร่วมพิธีลงนามบันทึกข้อตกลงความร่วมมือด้านการวิจัยและพัฒนาเทคโนโลยีด้านการเกษตรเพื่อเสริมศักยภาพด้านการเกษตรของไทย ระหว่างสํานักงานพัฒนาการวิจัยการเกษตร (องค์การมหาชน) กับ บริษัท ไทยคม จํากัด (มหาชน)
วันศุกร์ที่ 20 มกราคม 2566 เวลา 10.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เข้าร่วมพิธีลงนามบันทึกข้อตกลงความร่วมมือด้านการวิจัยและพัฒนาเทคโนโลยีด้านการเกษตรเพื่อเสริมศักยภาพด้านการเกษตรของไทย ระหว่างสํานักงานพัฒนาการวิจัยการเกษตร (องค์การมหาชน) กับ บริษัท ไทยคม จํากัด (มหาชน) ณ ห้องกาแล็กซี่ ชั้น 28 อาคารเอสเจบันทึกข้อตกลงดังกล่าว มีวัตถุประสงค์เพื่อส่งเสริมและสนับสนุนการวิจัยและพัฒนาด้านการเกษตรผ่านระบบโทรคมนาคมและระบบดาวเทียม เพื่อส่งเสริมให้เกิดองค์ความรู้และนวัตกรรมใหม่ๆ เพื่อพัฒนาภาคการเกษตรให้ทันสมัยมากยิ่งขึ้น
ทั้งนี้ รองปลัดกระทรวงเกษตรและสหกรณ์ ได้ร่วมหารือแลกเปลี่ยนแนวคิดการพัฒนาความร่วมมือภายใต้บันทึกข้อตกลงดังกล่าว โดยเน้นการดําเนินงานให้สอดคล้องกับนโยบายกระทรวงเกษตรและสหกรณ์ประจําปีงบประมาณ พ.ศ. 2566 ได้แก่ นโยบายตลาดนําการผลิต, นโยบายเทคโนโลยีเกษตร 4.0 และนโยบายเกษตร 3S (Safety Security Sustainability) เพื่อเสริมสร้างความมั่นใจให้กับผู้บริโภค และสร้างความเข้มแข็งให้เกษตรกรอย่างยั่งยืนต่อไป
รัฐบาลไทย-ข่าวทำเนียบรัฐบาล-“ธนกร” ติดตามการท่องเที่ยวภูเก็ต บรรยากาศคึกคัก ชี้เป็นผลจากนโยบายประยุทธ์ ปลื้มใจ นักท่องเที่ยวจีนเดินทางเข้าไทยประเทศแรก
วันศุกร์ที่ 20 มกราคม 2566
20/01/2566
“ธนกร” ติดตามการท่องเที่ยวภูเก็ต บรรยากาศคึกคัก ชี้เป็นผลจากนโยบายประยุทธ์ ปลื้มใจ นักท่องเที่ยวจีนเดินทางเข้าไทยประเทศแรก
“ธนกร” ติดตามการท่องเที่ยวภูเก็ต บรรยากาศคึกคัก ชี้เป็นผลจากนโยบายประยุทธ์ ปลื้มใจ นักท่องเที่ยวจีนเดินทางเข้าไทยประเทศแรก
วันนี้ (20 มกราคม 2566) เวลาประมาณ 14.00 น. นายธนกร วังบุญคงชนะ รัฐมนตรีประจําสํานักนายกรัฐมนตรี และคณะ ลงพื้นที่ ชุมชนเมืองเก่าภูเก็ต เพื่อติดตามการขับเคลื่อนการท่องเที่ยวชุมชนย่านเมืองเก่า บริเวณ ถ. ถลาง อ.เมือง จ.ภูเก็ต ในการนี้ นายสมยศ ปาทาน ประธานวิสาหกิจชุมชนท่องเที่ยวย่านเมืองเก่าภูเก็ตให้การต้อนรับ บรรยายสถานการณ์ภาพรวมด้านการท่องเที่ยวของจังหวัดภูเก็ต และพาเยี่ยมชมกิจการร้านค้าต่าง ๆ
สําหรับชุมชนย่านเมืองเก่าภูเก็ตนับได้ว่ามีความเก่าแก่กว่า 170 ปี และเป็นถนนสายเศรษฐกิจและวัฒนธรรม ซึ่งแม้ว่าจะได้รับผลกระทบจากโควิด-19 ที่ผ่านมา แต่ด้วยนโยบายของรัฐบาลภายใต้การนําของพลเอก ประยุทธ์ จันทร์โอชา ทําให้ขับเคลื่อนให้เกิดการทํานุ บูรณะ ตลอดจนปรับปรุงภูมิทัศน์ให้สวยงาม รัฐมนตรีประจําสํานักนายกรัฐมนตรี กล่าวว่า ภาคการท่องเที่ยวเป็นกลไกสําคัญในการขับเคลื่อนเศรษฐกิจของประเทศ วันนี้รู้สึกดีใจที่ได้เห็นนักท่องเที่ยวเดินเต็มถนน ต้องขอบคุณการกระตุ้นเศรษฐกิจและการท่องเที่ยวของรัฐบาลที่ทําให้ผลิดอกออกผลมาจนทุกวันนี้
“การมาภูเก็ตในวันนี้ ผมเห็นการท่องเที่ยวที่ฟื้นตัว นักท่องเที่ยวเริ่มหลั่งไหลมาจากทุกมุมโลก เศรษฐกิจกําลังเดินหน้า ด้วยนโยบายของท่านนายกฯ เป็นสิ่งที่เน้นย้ําว่าประเทศไทยเดินมาถูกทางแล้ว ยิ่งจีนเปิดให้นักท่องเที่ยวเดินทางได้แล้วนั้น ไทยก็เป็นประเทศแรกที่นักท่องเที่ยวชาวจีนได้เดินทางเข้ามา สะท้อนให้เห็นว่าชาวจีนและผู้คนจากทั่วโลกมั่นใจในการดูแลต้อนรับนักท่องเที่ยวของประเทศไทย” นายธนกร กล่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ แจง ปัญหาเว็บพนัน ไม่นอนใจ ปิดกั้น ปราบปรามต่อเนื่อง
วันศุกร์ที่ 20 มกราคม 2566
กระทรวงดิจิทัลฯ แจง ปัญหาเว็บพนัน ไม่นอนใจ ปิดกั้น ปราบปรามต่อเนื่อง
กระทรวงดิจิทัลฯ แจง ปัญหาเว็บพนัน ไม่นอนใจ ปิดกั้น ปราบปรามต่อเนื่อง
นายเวทางค์ พ่วงทรัพย์ รองปลัดกระทรวงดิจทัลเพื่อเศรษฐกิจและสังคม (ดีอีเอส) ในฐานะโฆษกกระทรวงฯ เปิดเผยว่า ตามที่เป็นข่าวในโซเชียลมีเดีย เรื่อง เว็บพนัน macau888 ขอชี้แจงว่า กระทรวงดีอีเอส ได้ดําเนินการปิดกั้นเว็บพนันอย่างต่อเนื่อง โดยได้ร่วมกับสํานักงานตํารวจแห่งชาติ และหน่วยงานที่เกี่ยวข้องปิดกั้นเว็บพนันที่เกี่ยวข้องกับ macau888 ตามคําสั่งศาลแล้ว 7 URLs และอยู่ดําเนินการขอคําสั่งศาลปิดกั้นเว็บพนันที่เกี่ยวข้องกับ macau888 อีก 13 URLs
อย่างไรก็ตาม หลังจากแจ้งให้ผู้ให้บริการอินเทอร์เน็ตปิดกั้นเว็บพนันตามคําสั่งศาลแล้ว พบว่า เจ้าของเว็บมีการเปิดเว็บหรือเปลี่ยน URL ขึ้นมาใหม่ เช่น Macau8882 โดยมีการเพิ่มเลข 2 หรือใช้ชื่ออื่นใกล้เคียง ซึ่งทางทีมงานมีการเฝ้าระวังติดตาม และประสานงานกับเจ้าหน้าที่ตํารวจในการบังคับใช้กฎหมายปิดกั้น และดําเนินคดีต่อไป
สําหรับปัญหาเว็บพนัน ดีอีเอส ได้ประสานกับสํานักงานตํารวจแห่งชาติ เพื่อดําเนินคดี จับกุม สอบสวน โดยมีสถิติการดําเนินคดีที่สําคัญในปี 2565 (1 ม.ค. – 31 ธ.ค. 2565) ดําเนินคดีจํานวน 318 คดี จับกุมผู้ต้องหาจํานวน 461 ราย และ ดศ. ได้ขอคําสั่งศาลเพื่อปิดกั้นเว็บพนันไปแล้วจํานวน 1,830 URLs
ทั้งนี้ ดีอีเอส มีนโยบายให้เร่งดําเนินการปิดกั้นเว็บพนันอย่างต่อเนื่อง เพราะเป็นแหล่งอบายมุขที่สร้างความเสียหายให้กับพี่น้องประชาชน และอาจเป็นแหล่งที่เก็บข้อมูลไว้ใช้สําหรับการกระทําความผิดอื่นๆ อีก เช่น แก๊งหลอกเอาข้อมูลบัญชีธนาคาร แก๊งหลอกให้เงินกู้ หรือแก๊งคอลเซนเตอร์ จึงจําเป็นต้องจัดการให้เด็ดขาด
รองปลัดกระทรวงฯ กล่าวในตอนท้ายว่า “ขอเตือนเยาวชนอย่าเข้าไปเล่นเว็บพนัน เพราะอาจถูกหลอกลวงขโมยข้อมูลสําคัญ หรือหลอกให้โหลดแอปดูดเงินมาติดตั้งในเครื่อง นอกจากมีส่วนสนับสนุนการกระทําที่ผิดกฎหมายแล้ว ท่านเองอาจเสียทรัพย์หรือถูกขโมยข้อมูลส่วนบุคคลไปใช้ทําผิดกฎหมาย สร้างความเสียหายให้กับตนเองและครอบครัว และขอเน้นย้ําว่า ดีอีเอส มีการปราบปรามเว็บพนันต่อเนื่อง เพื่อตัดวงจรอาชญากรรมออนไลน์ไม่ให้เกิดความเสียหายต่อไป”
สําหรับประชาชน หรือผู้ที่มีข้อมูลเว็บพนันออนไลน์ สามารถแจ้ง กับกระทรวงดิจิทัลฯ ได้ที่ 1212 หรือ https://facebook.com/DESMonitor เพจอาสาจับตาออนไลน์
__________________
รัฐบาลไทย-ข่าวทำเนียบรัฐบาล-กรมการขนส่งทางบก เปิดโครงการอบรมเสริมความรู้แก่ผู้ขอรับใบอนุญาตขับรถจักรยานยนต์ประจำปี 2566 ในวันเสาร์ - อาทิตย์ สำหรับผู้ยังไม่เคยได้รับใบอนุญาตขับรถจักรยานยนต์ ฟรี
วันศุกร์ที่ 20 มกราคม 2566
กรมการขนส่งทางบก เปิดโครงการอบรมเสริมความรู้แก่ผู้ขอรับใบอนุญาตขับรถจักรยานยนต์ประจําปี 2566 ในวันเสาร์ - อาทิตย์ สําหรับผู้ยังไม่เคยได้รับใบอนุญาตขับรถจักรยานยนต์ ฟรี
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) จัดโครงการอบรมเสริมความรู้แก่ผู้ขอรับใบอนุญาตขับรถจักรยานยนต์ ในวันเสาร์ - อาทิตย์ ประจําปีงบประมาณ พ.ศ. 2566 เพื่อเสริมสร้างความรู้ความเข้าใจในการขับรถจักรยานยนต์ที่ถูกต้องตามกฎหมายและสร้างความตระหนักถึงการใช้รถใช้ถนนที่ปลอดภัย โดยรุ่นที่ 251 จะจัดอบรมในวันที่ 4 - 5 กุมภาพันธ์ 2566 ผู้สนใจเข้าอบรมต้องมีอายุไม่ต่ํากว่า 15 ปีบริบูรณ์ และไม่เคยได้รับใบอนุญาตขับรถจักรยานยนต์มาก่อน สมัครล่วงหน้าด้วยตัวเองที่ส่วนใบอนุญาตขับรถ อาคาร 4 ชั้น 2 ขบ. ตั้งแต่บัดนี้จนถึงวันที่ 3 กุมภาพันธ์ 2566 พร้อมหลักฐาน ได้แก่ บัตรประจําตัวประชาชนฉบับจริงพร้อมสําเนา และใบรับรองแพทย์ฉบับจริงที่มีอายุไม่เกิน 1 เดือน และต้องสมัครด้วยตนเองเท่านั้น ฟรีไม่เสียค่าใช้จ่าย ทั้งนี้ การอบรมจะจัดขึ้นที่ สํานักงานขนส่งกรุงเทพมหานครพื้นที่ 5 ขบ. จตุจักร เท่านั้น
รองอธิบดีกรมการขนส่งทางบก กล่าวเพิ่มเติมว่า ตารางการอบรมเสริมความรู้แก่ผู้ขอรับใบอนุญาตขับรถจักรยานยนต์ ประจําปี 2566 มีดังนี้
รุ่นที่ 252 จัดอบรมในวันที่ 11 - 12 กุมภาพันธ์ 2566 รับสมัครวันที่ 6 - 10 กุมภาพันธ์ 2566
รุ่นที่ 253 จัดอบรมในวันที่ 11 - 12 มีนาคม 2566 รับสมัครวันที่ 1 - 10 มีนาคม 2566
รุ่นที่ 254 จัดอบรมในวันที่ 1 - 2 เมษายน 2566 รับสมัครวันที่ 15 - 31 มีนาคม 2566
รุ่นที่ 255 จัดอบรมในวันที่ 13 - 14 พฤษภาคม 2566 รับสมัครวันที่ 2 - 12 พฤษภาคม 2566
รุ่นที่ 256 จัดอบรมในวันที่ 10 - 11 มิถุนายน 2566 รับสมัครวันที่ 15 พฤษภาคม - 9 มิถุนายน 2566
รุ่นที่ 257 จัดอบรมในวันที่ 1 - 2 กรกฎาคม 2566 รับสมัครวันที่ 12 - 30 มิถุนายน 2566
รุ่นที่ 258 จัดอบรมในวันที่ 8 - 9 กรกฎาคม 2566 รับสมัครวันที่ 3 - 7 กรกฎาคม 2566
รุ่นที่ 259 จัดอบรมในวันที่ 5 - 6 สิงหาคม 2566 รับสมัครวันที่ 10 กรกฎาคม - 4 สิงหาคม 2566
รุ่นที่ 260 จัดอบรมในวันที่ 2 - 3 กันยายน 2566 รับสมัครวันที่ 7 สิงหาคม - 1 กันยายน 2566
ส่วนเนื้อหาของหลักสูตรการอบรมวันเสาร์ ผู้ขับขี่จะได้รับความรู้ด้านกฎหมายจราจร วินัยจราจร มารยาทในการขับรถ เทคนิคการขับขี่รถจักรยานยนต์อย่างปลอดภัยในสถานการณ์ต่าง ๆ และการปฐมพยาบาลเบื้องต้นเมื่อเกิดอุบัติเหตุ ตามหลักสูตรอบรม 5 ชั่วโมงของ ขบ. และเข้ารับการทดสอบข้อเขียนระบบอิเล็กทรอนิกส์ (E-exam) ส่วนวันอาทิตย์จะทดสอบขับรถในสนามขับรถมาตรฐานของ ขบ. โดยมีเจ้าหน้าที่ควบคุม กํากับดูแลการอบรมทดสอบให้เป็นไปตามมาตรฐานความปลอดภัยและระเบียบเดียวกับการขอรับใบอนุญาตขับรถในวันเวลาราชการ กรณีที่ผ่านการอบรม ทดสอบ จะได้รับใบอนุญาตขับรถ และมีค่าธรรมเนียมใบอนุญาตขับรถ 105 บาท ทั้งนี้ ประชาชนผู้สนใจหรือต้องการสอบถามข้อมูลเพิ่มเติมได้ที่งานใบอนุญาตขับรถ ส่วนใบอนุญาตขับรถ สํานักงานขนส่งกรุงเทพมหานครพื้นที่ 5 โทร 0 2271 8888 ต่อ 4201 หรือโทรสายด่วน ขบ. หมายเลข 1584
รัฐบาลไทย-ข่าวทำเนียบรัฐบาล-ปลัดฯ ณัฐพล ตรวจเยี่ยม สำนักงานเศรษฐกิจอุตสาหกรรม ย้ำใช้ หัว และ ใจ ในการทำงาน
วันศุกร์ที่ 20 มกราคม 2566
20/01/2566
ปลัดฯ ณัฐพล ตรวจเยี่ยม สํานักงานเศรษฐกิจอุตสาหกรรม ย้ําใช้ หัว และ ใจ ในการทํางาน
ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม เข้าตรวจเยี่ยม สํานักงานเศรษฐกิจอุตสาหกรรม (สศอ.)
เมื่อวันที่ 19 มกราคม 2566 ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ประกอบด้วย นายวันชัย พนมชัย รองปลัดกระทรวงอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าตรวจเยี่ยม สํานักงานเศรษฐกิจอุตสาหกรรม (สศอ.) โดยมีนางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม และผู้บริหาร สศอ. ให้การต้อนรับ ณ ห้องประชุม 601 อาคารสํานักงานเศรษฐกิจอุตสาหกรรม
โดย สศอ. ถือเป็นองค์กรชี้นําการพัฒนาอุตสาหกรรมของประเทศสู่ความยั่งยืน มีแนวทางภาพในอนาคต เปรียบเสมือนเสนาธิการของกระทรวงอุตสาหกรรมและเป็นหน่วยงานคลังสมองของภาคอุตสาหกรรม (Industry Think Tank) ที่พัฒนาอุตสาหกรรมของประเทศสู่ความยั่งยืน ปัจจุบันมี 6 ภารกิจสําคัญ คือ 1. การดําเนินงานตามกรอบคณะกรรมการพัฒนาอุตสาหกรรมแห่งชาติ หรือ กอช. 2. การพัฒนาอุตสาหกรรมศักยภาพ S-Curve และอุตสาหกรรมสําคัญ 3. การพัฒนาอุตสาหกรรมเชิงพื้นที่ (Area-based) 4. การปฏิรูปการให้บริการสู่ i-Industry 5. การวิจัยเศรษฐกิจอุตสาหกรรม และ 6. ภารกิจด้านเศรษฐกิจอุตสาหกรรมระหว่างประเทศ ทั้งนี้ สศอ. มีการกําหนดแนวทางการปฏิรูปและการปฏิบัติงานในอนาคต 3 เรื่องหลัก ได้แก่ 1. เป็นองค์กรชี้นํานโยบายการพัฒนาอุตสาหกรรมในทุกมิติ (Industrial Policy Intelligence Office) 2. เป็นศูนย์วิจัยเศรษฐกิจอุตสาหกรรมเชิงลึก (Industrial Economic Research Center) และ 3. เป็นศูนย์กลางระบบฐานข้อมูลอุตสาหกรรมขนาดใหญ่
ในการตรวจเยี่ยมดังกล่าว ปกอ. ได้รับฟังความคิดเห็นของผู้บริหาร สศอ. และได้ให้ข้อคิดเห็นเพิ่มเติมเกี่ยวกับ “การทํางานที่ต้องใช้ MIND คือ หัว และใจ ปั้นอุตสาหกรรมคู่ชุมชน หมายถึงต้องใช้ความคิดและเข้าใจปัญหา ผู้ปฏิบัติงานต้องรู้ทุกเรื่องที่อยู่ในความสนใจของประชาชน มีการปรับตัวให้สอดรับกับกลไกต่าง ๆ ในสังคม ต้องมีการวางแผนที่เป็นรูปธรรม มีการใช้เทคโนโลยีที่ทุกคนสามารถเข้าถึงได้ เช่น ระบบ Single Form ต้องวางระบบให้ผู้ที่เกี่ยวข้องทุกระดับสามารถใช้งานได้อย่างง่าย ไม่ซับซ้อน เพื่อการเข้าถึงข้อมูลที่เท่าเทียมกัน และสามารถดึงข้อมูลย้อนกลับไปใช้ในการตรวจติดตามได้ ที่สําคัญจะต้องเป็นหน่วยงานที่มีองค์ความรู้ครอบคลุมทุกมิติของอุตสาหกรรม ทันกับกระแสเศรษฐกิจที่มีการเปลี่ยนแปลง พร้อมเป็นคลังข้อมูลให้ประชาชนสามารถนําไปใช้ประโยชน์ในทางธุรกิจได้โดยง่าย”